ENSV Teataja 1940 nr 38 art 444


Tekst 
Eesti NSV Rahvakomissaride Nõukogu määrab:

Kinnitada käesolevale määrusele lisandatud ENSV Kohtu Rahvakomissariaadi
põhimäärus.

Rahvakomissaride Nõukogu Esimees J. .
Rahvakomissaride Nõukogu Asjadevalitseja L. .
Tallinn, 29. oktoobril 1940.

ENSV Kohtu Rahvakomissariaadi põhimäärus.

I.
§ 1. Vastavalt Eesti Nõukogude Sotsialistliku Vabariigi Põhiseaduse § 48 on
ENSV Kohtu Rahvakomissariaat liiduvabariiklik rahvakomissariaat ja vastavalt
ENSV Põhiseaduse § 49 allub ta oma tegevuses nii ENSV Rahvakomissaride Nõukogule
kui ka NSVL Kohtu Rahvakomissariaadile.

§ 2. ENSV Kohtu Rahvakomissariaati juhib Rahvakomissar.

§ 3. Vastavalt ENSV Põhiseaduse § 47 annab ENSV Kohtu Rahvakomissar
oma võimupiires käskkirju ja juhendeid NSVL ja ENSV seaduste, NSVL ja ENSV
Rahvakomissaride Nõukogude määruste ja korralduste, NSVL Kohtu Rahvakomissari
käskkirjade ja juhendite alusel ja nende täitmiseks, ning kontrollib nende täitmist.

§ 4. ENSV Kohtu Rahvakomissar nimetab ametisse ENSV Kohtu Rahvakomissariaadi
osakondade juhatajad, juhatajate asetäitjad ja revidendid, ENSV
Kohtu Rahvakomissariaadile vahenditult alluvate asutiste juhid, notarid, notarite ase

täitjad ja — vastavalt NSVL, liiduvabariikide ja autonoomsete vabariikide kohtukorralduse
seaduse § 79 — kohtutäiturid.

§ 5. ENSV Kohtu Rahvakomissariaadi ülesandeks on:

a) ENSV kohtute organiseerimine, kohtuorganite töö seisukorra järelevalve ja
nende tegevuse organiseerimiseks ja paremaks korraldamiseks juhatuste andmine;

b) notariaadi organiseerimine ja notariaalorganite tegevuse juhtimine vastavalt
Notariaalorganite määrustikule;

c) advokatuuri organiseerimine ja ta tegevuse juhtimine vastavalt Advokatuuri
määrustikule;

d) Kohtu Rahvakomissariaadi, kohtu, prokuratuuri, notariaadi, advokatuuri ja
arbitraaži organite kaadrite ettevalmistamine ja nende ettevalmistuse täiendamine;

e) ENSV seaduste, ENSV Ülemnõukogu Presiidiumi seadluste ja ENSV Rahvakomissaride
Nõukogu määruste kodifitseerimiseks materjalide süstematiseerimine
ja ettevalmistamine, samuti ka, vajadust mööda, NSVL seaduste,
NSVL Rahvakomissaride Nõukogu määruste ja korralduste ning NSVL
Kohtu Rahvakomissari käskkirjade ja juhendite tõlkimine eesti keelde.

§ 6. Vastavalt käesoleva põhimääruse § 5 p. a ENSV Kohtu Rahvakomissariaat:

a) vaatab läbi ENSV kohtuorganite paigutuse ja koosseisud;

b) kontrollib revideerimiste kaudu rahvakohtute ja maakonnakohtute tegevust
ja nende poolt kriminaal- ning tsiviilasjade läbivaatamisel seaduste õiget
kohaldamist, juhtides ebaõigelt otsustatud asjad ENSV Ülemkohtu esimehe
kätte — otsuste ja määruste peale protesti esitamise küsimuse lahendamiseks;

c) jälgib ja ühtlustab kohtupraktikat; esitab NSVL Kohtu Rahvakomissarile
ettepanekuid kohtutele juhatuste andmiseks NSVL Kohtu Rahvakomissariaadi
põhimääruses ja NSVL, liiduvabariikide ja autonoomsete vabariikide
kohtukorralduse seaduse § 75 ettenähtud korras;

d) annab käskkirju ja juhendeid kohtute tegevuse organiseerimiseks ja paremaks
korraldamiseks;

e) rakendab kohtutes töötajate suhtes ergutusabinõusid ja esitab Kohtunike
distsiplinaarmäärustiku põhjal vastavatele töötava rahva saadikute Nõukogudele
ettepanekuid kohtunikele distsiplinaartrahvide määramiseks;

f) vastavalt ENSV rahvakohtunike ja rahvakaasistujate valimismäärustikule
lahendab küsimusi ENSV rahvakohtute valimiste organiseerimise ja teostamise
alal; vastavalt NSVL, liiduvabariikide ja autonoomsete vabariikide
kohtukorralduse seaduse § 20 organiseerib juhtudel, mil rahvakohtunikud
lahkuvad enne nende volituste lõppu, rahvakohtunike uusi valimisi;

g) juhib rahvakohtunike poolt valijate ees aruandmise korraldamist;

h) juhib kohtutäiturite tegevuse korraldamist;

i) juhib kohtustatistika korraldamist.

§ 7. Vastavalt käesoleva põhimääruse § 5 pp. b, c, d ja e ENSV Kohtu Rahvakomissariaat:

a) vaatab läbi ENSV notariaalorganite paigutuse ja koosseisud, teostab nende
organite revideerimist ja annab käskkirju ja juhendeid nende töö paremaks
korraldamiseks;

b) annab käskkirju ja juhendeid elanikkonnale juriidilise abi andmise organiseerimise
alal;

c) koostab kavad juriidilisel alal töötava kaadri ettevalmistamiseks ja ettevalmistuse
täiendamiseks;

d) juhib juriidiliste koolide ja kursuste tegevust;

e) organiseerib Kohtu Rahvakomissariaadi, kohtu, notariaadi ja advokatuuri
süsteemi kuuluvate töötajate arvelevõtmist;

f) määrab vastavatele kohtadele ENSV juriidiliste õppeasutiste lõpetajaid;

g) teostab ENSV seaduste, ENSV Ülemnõukogu Presiidiumi seadluste ja
ENSV Rahvakomissaride Nõukogu määruste süstematiseerimist ja kodifitseerimist;

h) koostab seaduste, ENSV Ülemnõukogu Presiidiumi seadluste ja ENSV
Rahvakomissaride Nõukogu määruste eelnõusid õigusala organite korraldusse
jä tegevusse puutuvais küsimustes.II.
§ 8. ENSV Kohtu Rahvakomissariaadi koosseisu kuulub:

a) Kaadrite Osakond;

b) Kohtute Osakond;

c ) Kodifikatsiooni-osakond;

d) Kohtuliku Ekspertiisi Instituut;

e) Üldosakond.III.
§ 9. Kaadrite osakonna ülesandeks on:

a) kaadrite arvelevõtmine ja nende kohta andmete kogumine NSVL Kohtu
Rahvakomissari poolt määratud nomenklatuuri järgi;

b) kavade koostamine juriidiliste kaadrite ettevalmistamise ja nende ettevalmistuse
täiendamise alal;

c) juriidiliste koolide ja kursuste tegevuse juhtimine;

d) ENSV juriidiliste õppeasutiste lõpetajate paigutamise kava koostamine
ja NSVL kõrgemate juriidiliste õppeasutiste ja juriidiliste koolide lõpetajate
paigutamise kohta NSVL Kohtu Rahvakomissariaadi poolt kinnitatud
kava teostamine;

e) ENSV Kohtu Rahvakomissarile esitiste ettevalmistamine töötajate ametisse
nimetamise kohta.

§ 10. Kohtute osakonna ülesandeks on:

a) rahvakohtute ja maakonnakohtute korraldusega seoses olevate küsimuste
lahendamine (paigutus, struktuur, koosseisud jms.);

b) rahvakohtute ja maakonnakohtute revideerimine küsimuste alal, kas nad
õn kriminaal- ja tsiviilasjade läbivaatamisel õigesti kohaldanud seadusi,
samuti kõigi muude nende tegevusse puutuvate küsimuste alal (otsuste ja
määruste kontroll, asjade kohtuistungil läbivaatamiseks ettevalmistamise,
kohtule esitatud asjade, avalduste ja kaebuste läbivaatamise tähtaegade,
ning nende asjade, avalduste ja kaebuste arvelevõtmise ja hoidmise kontroll);

c) kohtute tegevuse paremaks korraldamiseks antavate käskkirjade ja juhendite
kavandite koostamine;

d) küsimuste lahendamine rahvakohtute valimiste organiseerimise ja teostamise
alal vastavalt ENSV rahvakohtunike ja rahvakaasistujate valimismäärustikule;

e) järelevalve selle üle, et ENSV kohtute poolt leiaks täitmist seaduses ettenähtud
kord rahvakaasistujate osavõtu kohta ülesannete täitmisest kohtus
(järjekord, tähtajad);

f) järelevalve selle üle, et rahvakohtunike poolt leiaks täitmist NSVL, liiduvabariikide
ja autonoomsete vabariikide kohtukorralduse seaduse § 29 eeskiri
valijate ees aruandmise kohta;

g) rahvakohtute ja maakonnakohtute kohtupraktika jälgimine ja ühtlustamine;

h) kohtustatistika organiseerimine ja juhtiv korraldamine;

i) kohtutäiturite tegevuse juhtimine ja nende tegevuse kontroll;

j) notariaalorganite tegevuse järelevalve ja revideerimine;

k) küsimuste lahendamine notariaadi organiseerimise ja tegevuse alal;

l) ENSV advokatuuri tegevuse juhtimine vastavalt Advokatuuri määrustikule;

m) küsimuste lahendamine ENSV advokatuuri organiseerimise ja tegevuse
alal;

n) advokatuuri organite revideerimine.

§ 11. Kodifikatsiooni-osakonna ülesandeks on:

a) ENSV kehtivate seaduste, ENSV Ülemnõukogu Presiidiumi seadluste ja
ENSV Rahvakomissaride Nõukogu määruste süstematiseerimine ja kodifitseerimine;

b) ENSV seaduste, seadluste ja määruste kogude väljaandmine ning vajaduse
korral mitmesuguste käsiraamatute väljaandmine NSVL ja ENSV seadusandluse
alal;

c) ENSV Kohtu Rahvakomissari ülesandel seaduste, seadluste, määruste ja
juhendite eelnõude koostamine ja arvamuste avaldamine Kohtu Rahvakomissariaadile
seisukoha võtmiseks antud seaduste, seadluste, määruste ja
juhendite eelnõude kohta;

d) NSVL seaduste, NSVL Ülemnõukogu Presiidiumi seadluste, NSVL Rahvakomissaride
Nõukogu määruste ja korralduste ning NSVL Kohtu Rahvakomissari
käskkirjade ja juhendite tõlkimine eesti keelde, kuivõrd need
aktid ei ole antud välja eesti keeles ja kuivõrd nad kuuluvad avaldamisele
üldiseks teadmiseks.

§ 12. Kohtuliku Ekspertiisi Instituudi ülesandeks on:

a) kriminaal- ja tsiviilasjades esitatud mitmesuguste asitõendite teaduslik uurimine,
nagu: mikroskoobiliste, keemiliste, fotograafiliste, daktüloskoobiliste
ja graafiliste uurimiste toimetamine, käekirjade võrdlemine jms., kriminaalse
teo selgitamiseks ja süüdlase paljastamiseks või kahtlustatud isiku
süütuse kindlakstegemiseks;

b) kohtualal töötajatele loengute ja ettekannete korraldamine kriminaalasjanduse
tehnika uusimatest saavutustest ja teaduslik-kohtuliku ekspertiisi võimalustest;

c) teaduslike katsete tegemine kriminaalasj anduse tehnika uurimismeetodite
täiustamise ja teaduslik-kohtuliku ekspertiisi teostamise sihiga.

§ 13. Üldosakonna ülesandeks on:

a) ENSV Kohtu Rahvakomissariaadi ja temale vahenditult alluvate asutiste
ja ENSV kohtute eelarve'kavade koostamine ning nende asutiste ja kohtute
finantseerimine;

b) ENSV Kohtu Rahvakomissariaadile vahenditult alluvate asutiste rahalise
tegevuse järelevalve;

c) arvepidamise ja aruandmise korraldamine;

d) ENSV Kohtu Rahvakomissariaadi süsteemi kuuluvate asutiste asjaajamise
revideerimine nende poolt tehtud kulutuste õigsuse suhtes;

e) kapitaalehituste ja remontide kavade koostamine ja nende täitmise järelevalve;

f) Kohtu Rahvakomissariaadi süsteemi kuuluvate organite ja ENSV kohtute
varustuskavade koostamine ja neile määratud fondide jaotamine;

g) ENSV Kohtu Rahvakomissariaadi keskasutise majandusliku ja rahalise
tegevuse korraldamine;

h) ENSV Kohtu Rahvakomissariaadi kirjavahetuse toimetamine ja korraldamine;

i) mobilisatsiooni ja salašifri asjade toimetamine;

j) Kohtu Rahvakomissari korraldusel muude asjade toimetamine.

§ 14. ENSV Kohtu Rahvakomissariaadis moodustatakse Rahvakomissariaadi
Kolleegium, kelle koosseisu kuulub Rahvakomissar (esimehena), tema asetäitjad ja
mõned Rahvakomissariaadi juhtivad jõud.

Kolleegiumi liikmed kinnitab ENSV Rahvakomissaride Nõukogu ENSV Kohtu
Rahvakomissari ettepanekul.

§ 15. ENSV Kohtu Rahvakomissariaadi Kolleegium oma korrapärastel koosolekutel
arutab eeskätt küsimusi praktilise juhtimise, täitmise kontrolli ja kaadrite
valiku alalt, vaatab läbi Rahvakomissari tähtsamate käskkirjade ja juhendite kavandid
ning kuulab ära ENSV Kohtu Rahvakomissariaadi kohalikkudes organites ja
kohtutes töötajate aruanded.

Kolleegiumi otsuste elluviimine toimub Rahvakomissari käskkirjadega.

Kui tekib lahkarvamusi Rahvakomissari ja Kolleegiumi vahel, viib Rahvakomissar
ellu oma otsuse, teatades tekkinud lahkarvamustest ENSV Rahvakomissaride
Nõukogule, kuna Kolleegiumi liikmed omakorda võivad apelleerida ENSV
Rahvakomissaride Nõukogule.

§ 16. Keskasutiste ja kohalikkude töötajate töökogemuste kasutamiseks ja
kriitika ning enesekriitika arendamiseks kutsub ENSV Kohtu Rahvakomissar
kokku üks kord kuus ENSV Kohtu Rahvakomissariaadi aktiivi.

Kohtu Rahvakomissar A. Jõeäär.

Autoriõigused 
Tekst on avaldatud vastavalt Eesti "Autoriõiguse seadusele" (RT I 1992, 49, 615; RT I, 19.03.2019, 55), mille § 5 punkt 3 kohaselt ei rakendata autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 
Algselt avaldati: Eesti NSV Teataja (Eesti NSV Rahvakomissaride Nõukogu asjadevalitsus, 1940), 2. novembril 1940, nr 38, art 444, lk 427–431.

Õigusaktid
Eesti NSV Teataja